 Igbo sị na ọ na-abụ mgbe onye jiri teta, ọ bụrụ ụtụtụ ya, ma sịkwa na Ka ọ dị taa, ọ kpọtụrụ akpọtụ ma zụọ azụọ nAchalla bụ isi obodo okpuru ọchịchị Awka North nke steeti Anambra na nso-nso a, dịka ya bụ obodo merubèrè mmemme iri ji ọhụụ ya nke ahọ 2019.  Oke mmemme ahụ bụ nke weere ọnọdụ nobi eze ọdịnala obodo ahụ, bụ Igwe Alex Nwokedị, ma bụrụkwa nke dọtara imirikiti ụmụafọ obodo ahụ nakwa ọtụtụ ndị ọzọ ọnụ na-eru nokwu, sitere mpaghara ebe dị iche iche na steeti ahụ wee bịa iji anya ha gbaa ekeresimeesi na ya bụ emume.Nokwu ya oge ọ na-agọ ọjị na mmemme ahụ, Igwe Nwokedị bunyere Eke kere ụwa ụkpa ekele maka onyinye ndụ, nchekwaba na odudu Ya nisi ụmụafọ obodo ahụ, steeti Anambra, na ala Nigeria nizugbe; ma tòkwa ya maka ime ka ha dịrị ndụ kọọ ma wekwa ihe ubi nụba nahọ a.Ka ọ na-etòkwa ụmụafọ obodo ahụ na aka na-achị steeti ahụ bụ Gọvanọ Willie Obianọ maka ezi ọrụ mmepe na-aga nihu nobodo Achalla; ya bụ eze ọdịnala kpekwazịrị ka Chineke gaa nihu ime ka udo tọrọ àtọ, ahụike, ọganihu na ezi nchekwa gaa nihu ịbụ ihe nketa nke obodo ahụ na ụmụafọ ya nizugbe.Nokwu nke ha notu notu, oge ha na-atụrụ eze ọdịnala obodo ahụ mmamma, nwa amadi ahụ na-anọchite anya ọgbọ nta nkwàdo Awka North na South nụlọ ọgbakọ nnọchi anya ala anyị, bụ Maazị Chinedu Ọnwụasọ, na ògbò ya nke na-anọchite anya ọgbọ nta nkwàdo Awka North nụlọ ọgbakọ omebe iwu steeti ahụ, bụ Maazị John Nwokoye, kelere Chineke nisi obodo Achalla, ma kpeekwa ka Chineke gaa nihu iji ogologo ndụ na ahụike wee chọọ eze ọdịnala obodo ahọ na ụmụafọ ọ na-achị mma.Nakụkụ nke ya, eze ọdịnala obodo Ọmọr dị nokpuru ọchịchị Ayamelụm, bụ Igwe Chris Chidume kọwara Igwe Nwokedị dịka onye ozi Chineke nonwe ya jiri aka ya zitere ya bụ obodo, ma kpekwazie ka Chineke gaa nihu inye ya amamihe na iji ya kwara ngwaọrụ.Na mbụ nokwu ya, onyeisioche otu ndọrọ-ndọrọ APGA nala anyị, bụ Maazị Victor Oye, bụ ndị obodo ahụ chibèrè echichi dịka Ọbata Obie nAchalla kwuru na ọchịchị nọ ugbua na steeti ahụ ga-aga nihu niwetara ụmụafọ steeti ahụ ezi ọchịchị, na nịkwàlite mmepe ime-ime obodo. O kwukwazịrị na ọrụ ga-amalite nokporo ụzọ dị iche iche na steeti ahụ ngwa-ngwa udummiri sepùrù aka, ma kwe ndị obodo ahụ nkwa na ya bụ ọrụ okporo ụzọ ga-eso rute obodo Achalla aka.A nọrọ na mmemme ahụ wee gbaa egwu ọdịnala dị iche iche; ma nọrọkwa na ya wee buoro eze ọdịnala ahụ ìhù site naka ndị otu dị iche iche nobodo ahụ, nakwa ndị siri ebe dị iche iche bịa isonye na ya bụ oke emume. A nọkwazịrị na ya gbaa egwu ọdịnala dị iche iche, mee oke oriri na ọñụñụ, ọ kachasị ji a hụrụ ahụ na mmanya ngwọ, ma gosipụtakwa ịma mma nke ọnatarachi na omenala ndị Igbo nùjú ya. 